Bu adın digər istifadə formaları üçün bax: Məlikkənd.

**Məlikkənd** — Azərbaycan Respublikasının Göyçay rayonunun inzibati ərazi vahidində kənd.

Tarixi
------

Kəndin adı Məlikkəndi olmaqla mənası hökmdarın kəndi, məliyin olduğu yer mənasındadır. IX əsrdə Şirvanşahlar dövlətinin ətraf kəndlərin idarəedilməsi üslübu məliklik mərkəzlərindən biri, həmçinin yerli qazi-məhkəmə sisteminin mərkəzi. Məlikkənd kəndində 1876-ci ildə Göyçay qəzasinda ilk məktəb qazi Abdulhəmid tərəfindən açilmişdir və 1905-ci ildə rus-tatar məktəb çevirilmişdir. 1920-ci ildək ətraf kəndlərin əhalisi bu məktəbdə təhsil almişdir. Azərbaycan milli azadlıq hərəkatinin iştirakçisi, Azərbaycan Xalq Cümhuriyyəti parlamentinin üzvü, Göyçay qəzasinin nümayəndəsi Əfəndiyev Haci Hüseyn Abdulla əfəndi oğlu bu məktəbi bitirib, istanbulda təhsilini davam etdirmişdir. Hazırda köhnə məktəbin ərazisində həmin dövrün yadigarı olan yaşı 150 ildən çox çinar ağacı vardır.

Toponimikası
------------

Məlikkənd Göyçay rayonunun eyniadlı inzibati ərazi vahidində kənd. Şirvan düzündədir. Oykonim Məlik şəxs adından və kənd sözündən ibarət olub, "Məlikin kəndi, Malikə maxsus kənd" mənasındadır. Kənd vaxtila dağılmış, sonralar yenə həmin adla yenidən bərpa olunmuşdur.

Coğrafiyasi və iqlimi
---------------------

Kənd Göyçay rayonunun mərkəzindən 15 km cənubda düzən ərazidə yerləşir. ərazi vaxti ilə Göyçay çayının qolu Şilyan çayi sahili boyunca cənubdan şimala gedən karvan yolunda yerləşən məntəqə olmuşdur. iqlimi düzən dağətəyi, isti subtropikdir.

Əhalisi
-------

2009-cu ilin siyahıyaalınmasına əsasən kənddə 820 nəfər əhali yaşayır.

İqtisadiyyati
-------------

Əhalinin əsas məşğuliyyəti əkinçilik, heyvandarlıq və bağçılıqdır. Şirvan zonasinda ən yaxşi göycə alça sortu bu ərazidə yetişir.

Həmçinin bax
------------

* Göyçay rayonu

Xarici keçidlər
---------------

* Azərbaycan Respublikası Göyçay Rayon İcra Hakimiyyəti

İstinadlar
----------

1. ↑  Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427
2. ↑  Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629

| ⛭Göyçay rayonunun yaşayış məntəqələri |
| --- |
| Şəhərlər | Göyçay |  |
| Kəndlər | Alıkənd • Alxasava • Alpout • Aşağı Qaraməryəm • Bəydövül • Bığır • Birinci Ərəbcəbirli • Cəyirli • Cırqurd • Çaxırlı • Çayarxı • Çərəcə • Çərəkə • Dövranlı • Ərəbşahverdi • Hacalıkənd • Hacıağabəyli • Xəlitli • İkinci Ərəbcəbirli • İnçə • Kürd • Kürdəmiş • Kürdşaban • Qarabağlar • Qarabaqqal • Qaraxıdır • Qaraman • Qaraməryəm • Qarayazı • Qəbələ Müskürlü • Qızılağac • Qubadlı Şıxlı • Ləkçılpaq • Mallı Şıxlı • Mollahacılı • Məlikkənd • Mırtı • Mirzəhüseynli • Müskürlü • Potu • Şahsoltanlı • Şəhadət • Şəkər • Şəkili • Şıxbəy • Şıxəmir • Şıxlar • Türkmən • Ulaşlı Şıxlı • Üngütlü • Veysəlli • Yalman • Yekəxana • Yeniarx • Yenikənd |

|  |  |
| --- | --- |
| Göyçay rayonu | *Göyçay rayonu ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |

|  |  |
| --- | --- |
| Kənd | *Kənd ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |